hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu de en hu hu hu hu hu hu hu hu hu hu hu hu fi hu hu hu hu hu it hu hu hu hu hu hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. Kassai Miklós Ph.D. - Burián Kristóf:
A szellőztetés energiahatékonyságának analitikai vizsgálata hővisszanyerők alkalmazásával
Az épületek várható energiafogyasztásának becslése tervezési fázisban
Zhao, Weixin - Kilpeläinen, Simo - Lestinen, Sami - Risto Kosonen:
A modern, a helyiség igényeinek megfelelő légellátás tapasztalatai: esettanulmány
Az Épületgépészeti Múzeum kincseiből: Kocsis Attila: Járulékos kéménytartozékok
Dr. Barótfi István professzor emeritus:
Épületgépész PhD védések margójára
Belimo új helyiségérzékelői és kezelőegységei az egészséges beltéri klímáért
Tovább emeltük a komfortot! Mennyezetre és falra szerelhető légszárítók a felülethűtő rendszer részeként
A felülethűtést kiegészítő párátlanító rendszer fontossága
Fedezze fel új szigetelt EPS szellőztető, légtechnika rendszerünket!
A szeptemberi szám kiemelt témája az energiahatékony szellőztető berendezések kialakítása. Első cikkünk szerzői különböző típusú hővisszanyerők energetikai összehasonlításának eredményeit és a megtakarítható éves energiamennyiségeket mutatják be. A vizsgálatot három, különböző éghajlatú városra, Palermóra, Krakkóra és Helsinkire végezték el. A REHVA Journalban megjelent cikk szerzői a helyi igények szerint szabályozott szellőztető rendszert hasonlítják össze az állandó levegőmennyiségű rendszerekkel. A cikk szerzői egy esettanulmányt mutatnak be, melynek során Finnország déli részén 8 középületben vizsgálták a helyi igények szerint működő szellőzési rendszert.
A témához több korszerű megoldást bemutató cikk csatlakozik. Olvashatnak a Belimo új helyiségérzékelőiről és kezelőegységeiről, amelyek pontosan monitorozzák a beltéri levegő minőségét, emellett zökkenőmentesen integrálhatók a meglévő épületfelügyeleti rendszerekbe.
A mennyezetre és falra szerelhető légszárítókat a REHAU a felülethűtő rendszereivel együtt történő felhasználásra fejlesztette ki. A REHAU légszárítók beépítése lehetővé teszi a nagyobb teljesítmény elérését a felülethűtéssel, így a megnövelt termikus hőkomfortot biztosítja.
Napjainkban egyre nagyobb teret hódítanak a felülethűtés-fűtés rendszerek, amelyek hátránya hűtési üzemben, hogy nem csökkentik a levegő abszolút nedvességtartalmát. A Galletti cégcsoport párátlanításra specializálódott ága, a HiDew számos megoldást kínál a probléma megoldására az igényektől függően.
Következő cikkünkben a szerző bemutatja a PE-FLEX EPS szellőztető rendszert, amely rendkívül új és innovatív módja annak, hogy a légtechnika gépeinek telepítése zajtalan, gyors és energiatakarékos legyen. Olvashatnak az AirGlass üveg légszelepekről, amelyek igényes megjelenést kölcsönöznek a szellőztető rendszer látható elemeinek.
A szellőztető rendszerek mellett cikkünkben arról is olvashatnak, hogy komoly kihívást jelent megbecsülni egy megrendelő számára az építendő vagy felújítandó épület várható működési energiafogyasztását. A szerző felhívja a figyelmet arra, hogy a dinamikus energetikai szimuláció információt biztosít ahhoz, hogy ne legyen szakadék a tervezett állapot és a valóság között és döntéstámogató eszközként segítheti is a kitűzött célok megvalósulását és ellenőrzését.
Az épületgépész PhD védések tapasztalataival foglalkozó cikkünk szerzője elemezi az épületgépészet helyzetét a tudományos minősítésben, majd két doktori témát mutat be, amelyek véleménye szerint erősíthetik a szakma tudományos hátterét, a szakterület tudománnyá válását.
Az Épületgépészeti múzeum kincseiből ezúttal három kéménytartozékot, a kéménytoldót, a szikrafogót és a szélkakast mutatjuk be.
Szeptemberi számunkban híreink között olvashatnak a Weishaupt által szervezett VIII. Környezetbarát nap rendezvényről, a VI. Épületgépész Tervezői Konferenciáról és a PTE MIK-en induló hidrogéncellás kutatásokról.
Minden jog fenntartva! - 2022 - Magyar Épületgépészet